CLXXXII.  Ecclesiam Joannis in Viculo canonicis B. Mariae Placentinae adjudicat sub censu annuo sedi apostolicae persolvendo.   (Anno 1135, Jun. 7.) [COCQUELINES, t. II, p. 228.]
Author: Innocentius II
Date:  [ leg. decima
quarta]

INNOCENTIUS episcopus, servus servorum Dei, dilecto filio JOANNI, ecclesiae Beatae Mariae Placentinae praeposito, ejusque successoribus regulariter substituendis in perpetuum.

Ex administratione officii nobis a Deo injuncti, compellimur ad Ecclesiarum Dei statum in suae incolumitatis robore conservandum diligenter intendere, et ne in locis, in quibus honestas et religio florere consueverant, occasione aliqua omnino depereant, sollicite providere. Ecclesia siquidem Sancti Joannis de Viculo, infra Placentini episcopatus terminos sita, quae specialiter ad jus beati Petri, et dominium pertinet, peccatis exigentibus, valde attrita est, et tam in temporalibus quam in spiritualibus maximum sustinuit detrimentum. Tu vero, dilecte in Domino fili Joannes praeposite, ad sedem apostolicam veniens ejusdem ecclesiae concessionem a nobis humiliter postulasti. Et nos igitur de religione tua et ferventi sollicitudinis studio habentes in Christo fiduciam, ecclesiam ipsam tibi, tuisque successoribus, et per vos Ecclesiae Placentinae admeliorationem committimus, ut videlicet bona et possessiones ejusdem loci, quae distractae sunt, vestro recuperentur studio, et habitae conserventur, et regularium conventu ibi quotidie honestus famulatus Domino impendatur. Si quando vero a gratia sedis apostolicae excideritis; aut quod vobis injunctum est, de eadem ecclesia non observaveritis, locus ipse cum omnibus possessionibus suis, tam mobilibus quam immobilibus, vel se moventibus, ad jus et dominium, ac liberam facultatem sanctae Romanae Ecclesiae absque molestia revertatur. Ad indicium autem quod praefatus locus juris sit beati Petri et sanctae Romanae Ecclesiae, dimidiam unciam auri singulis annis Lateranensi palatio persolvetis. Nulli ergo omnino hominum fas sit super hoc de caetero infestare, aut aliquod vobis gravamen inferre. Si quis igitur ausu temerario hoc attentare praesumpserit, indignationem beatorum apostolorum Petri et Pauli, et nostram se noverit incursurum. Amen, amen, amen.Ego Gregorius diaconus cardinalis Sanctorum Ego Innocentius Catholicae Ecclesiae episcopus ss. Ego Guillelmus Praenestinus episcopus ss. Ego Gerardus presbyter cardinalis tituli Sanctae Crucis in Jerusalem ss. Ego Anselmus presbyter cardinalis tit. S. Laurentii in Lucina ss. Ego Lucas presbyter card. tit. SS. Joannis et Pauli ss. Ego Martinus presbyter cardinalis tit. Sancti Stephani in Caelio Monte ss. Ego Azo presbyter cardinalis tituli Sanctae Anastasiae ss. Sergii et Bacchi ss. Ego Stephanus diaconus cardinalis Sanctae Luciae in Orphea ss. Ego Oddo diaconus cardinalis S. Georgii ad Velum Aureum ss. Ego Guido diaconus cardinalis Sanctorum Cosmae et Damiani ss. Ego Guido diaconus cardinalis Sancti Adriani subscripsi. Ego Boetius diaconus cardinalis Sancti Viti subscripsi. Ego Vasallus diaconus cardinalis Sancti Eustachii ss. Datum Pisis per manum Aymerici sanctae Romanae Ecclesiae diaconi cardinalis, et cancellarii, VII Idus Junii, indictione decima tertia , Incarnationis Dominicae anno 1136, pontificatus vero domni Innocentii II papae anno VII.

Notes: (quod
non optamus)